Mijiet ta' persuni jfakkru l-memorja ta' Breonna Taylor li nqatlet waqt rejd tal-pulizija Mijiet ta' dimostranti pparteċipaw waqt rally li sar fil-belt ta' Lousville ġewwa l-Istati Uniti tal-Amerika liema dimostranti saru biex ifakkru l-ewwel anniversarju mill-mewt ta' Breonna Taylor, mara ta' 26 sena ta' karnaġġjon skur li nqatlet ġewwa l-appartament tagħha waqt rejd tal-pulizija li mar ħażin. Omm Taylor, Tamika Palmer, mexxiet il-folla kbira ta' nies li nġabru jipprotestaw. Huma kienu qegħdin iġorru bandiera kbira li kienet turi illustrazzjoni ta' Taylor filwaqt li bdew jgħajtu "bla ġustizzja, bla paċi". L-avukat li qiegħed jirrappreżenta lill-familja ta' Taylor meta indirizza lid-dimostranti qal li, "aħna għandna żewġ Ameriki.. għandna waħda għal dawk ta' karnaġġjon skur u oħra għal dawk bojod… aħna rridu ġustizzja għall-poplu kollu Amerikan." Il-mewt ta' Taylor, kif ukoll il-każ ta' George Floyd ġewwa Minnesota, wasslu għal protesti kbar kontra l-allegat brutalità min-naħa tal-pulizija u wkoll minħabba allegazzjonijiet ta' razziżmu. Iżda 12-il xahar wara l- każ ta' Taylor, pulizija wieħed biss ġie akkużant u l-akkuża kienet tgħid biss li dan ipperikola s-saħħa tal- ġirien ta' Taylor għax spara arma tan-nar fl-appartament ta' maġenb- hom.